L 137/52
SL
Uradni list Evropske unije
25.5.2023
89.
Preskusne in eksperimentalne infrastrukture, ki se sofinancirajo s sredstvi Unije ali jo sofinancirajo agencije, skupna podjetja ali drugi organi Unije, bi bile lahko deležne javne podpore v višini do 100 % upravičenih naložbenih stroškov, pod pogojem, da se potrebni znesek skupnega javnega financiranja (tj. državne pomoči in drugih virov javnega financiranja) za projekt dokaže na podlagi verodostojne ocene vrzeli v financiranju, s čimer se zagotovi, da skupni znesek javnega financiranja ne povzroči čezmernega nadomestila (63).
90.
Kadar so lahko izdatki, ki so upravičeni do pomoči za R&R&I, v celoti ali delno upravičeni tudi do pomoči za druge namene, bo za skupni del veljala najugodnejša zgornja meja iz katerih koli zadevnih pravil.
91.
Pomoč za R&R&I se ne sme kumulirati s podporo de minimis v zvezi z istimi upravičenimi stroški, če bi bil rezultat intenzivnost pomoči, ki bi presegla intenzivnosti iz tega okvira.
3.2.3.2
Do dat ni po g oj i z a i nd iv id ual n o p om oč
92.
Kar zadeva individualno pomoč, ki jo je treba priglasiti, zgolj upoštevanje vrste vnaprej določenih največjih intenzivnosti pomoči ne zadostuje za zagotovitev sorazmernosti.
93.
Komisija praviloma pri določanju sorazmernosti pomoči preverja, da vsota pomoči ne presega najnižjega potrebnega zneska, da bi bil projekt, ki prejema pomoč, dovolj donosen, na primer da omogoča doseganje notranje stopnje donosa, ki ustreza merilu uspešnosti ali minimalni stopnji donosa v sektorju ali podjetju.
Zato se lahko uporabljajo tudi običajni donosi, ki jih prejemnik pomoči zahteva pri drugih projektih R&R&I, celotni stroški kapitala ali donos, ki je običajen v zadevni gospodarski panogi.
Upoštevati je treba vse zadevne pričakovane stroške in koristi v celotni življenjski dobi projekta, vključno s stroški in prihodki, ki izhajajo iz rezultatov dejavnosti R&R&I.
94.
Kadar se na primer z internimi dokumenti podjetja dokaže, da ima upravičenec do pomoči jasno izbiro med izvedbo projekta, ki bo prejel pomoč, in izvedbo alternativnega projekta brez pomoči, se šteje, da je pomoč omejena na najmanjšo potrebno le, če njen znesek ne presega neto dodatnih stroškov izvajanja zadevnih dejavnosti v primerjavi s hipotetičnim projektom, ki bi se izvajal brez pomoči.
Da bi Komisija lahko ocenila neto dodatne stroške, bo primerjala pričakovane neto sedanje vrednosti naložbe v projekt, ki prejema pomoč, in hipotetični projekt ob upoštevanju verjetnosti različnih poslovnih scenarijev (64).
95.
Kadar je pomoč odobrena za projekte R&R ali za gradnjo ali posodobitev raziskovalnih infrastruktur ali za gradnjo ali posodobitev preskusnih in eksperimentalnih infrastruktur ter kadar Komisija na podlagi metodologije iz točke 93 ali 94 lahko ugotovi, da je pomoč strogo omejena na najnižji potrebni znesek, se lahko dovolijo višje najvišje intenzivnosti pomoči od tistih, ki so določene v Prilogi II, in sicer do ravni, določenih v spodnji razpredelnici: Malo podjetje
Srednje podjetje
Veliko podjetje
Temeljne raziskave
100 %
100 %
100 %
Uporabne raziskave
80 %
70 %
60 %
Pomoč za projekte R&R
(63) Kot zaščitni ukrep se lahko uporablja mehanizem za vračilo neupravičeno izplačanih sredstev.
(64) V posebnem primeru, ko pomoč omogoča le hitrejše dokončanje projekta, bi morala primerjava izražati predvsem različne časovne okvire z vidika denarnih tokov in zapoznelega vstopa na trg.